Trafikkforsikringsavgift til staten

Trafikkforsikringsavgift til staten (TFA) er en norsk statlig avgift som følger registrerte kjøretøyer under  kg, sammen med kravet om gyldig ansvarsforsikring (trafikkforsikring). Avgiften kreves inn av forsikringsselskapene sammen med forsikringspremien på kjøretøyet.

 Satser 
Trafikkforsikringsavgiften beregnes utfra en døgnsats som betales per antall døgn kjøretøyet er forsikret. Døgnsatsen bestemmes årlig av Stortinget og beløpene er i tabellen under 
KjøretøygrupperTrafikkforsikringsavtale som tegnes eller har hovedforfall F.o.m 1.3.2019 t.o.m 29.2.2020F.o.m 1.3.2020 t.o.m 28.2.2021F.o.m 1.3.2021 t.o.m 28.2.2022F.o.m 1.3.2022Bil og buss, diesel uten partikkelfilter9,299,479,809,57Bil og buss, bensin eller diesel med partikkelfilter7,978,128,408,15Motorsykkel5,545,655,855,93Veterankjøretøy, moped, traktor, taxi, motorredskap, beltemotorsykkel (snøscooter) med flere1,291,311,361,38Kjøretøy på Svalbard, NATO og ambassader. Selvassurandører. 0,000,000,000,00Elektrisk bil og motorsykkel.

Med hydrogen og brenselcelle.0,000,005,858,15Elektrisk moped, traktor, buss, taxi, motorredskap, beltemotorsykkel (snøscooter) med flere.

Med hydrogen og brenselcelle.0,000,001,361,38

Historikk
Årsavgift for motorvogn var en særavgift til statskassen.

Årsavgiften ble pålagt ulike typer kjøretøy med tillatt totalvekt under 7 500 kg. Avgiften er delt inn i fire avgiftsgrupper med ulike satser, avhengig av type kjøretøy. Inndelingen er som følger (satser i parentes):

 1a. Personbiler, varebiler, campingbiler, busser, kombinerte biler, lastebiler, samt trekkbiler med tillatt totalvekt fra og med 3 500 kg og årsprøvekjennemerker for kjøretøy (2995 kroner i 2014),
 1b. dieseldrevne motorvogner (som nevnt i 1a.) som ikke har fabrikkmontert partikkelfilter (3490 kroner i 2014),
 2. campingtilhengere med egenvekt over 350 kg (1120 kroner i 2014),
 3. motorsykler (1835 kroner per år i 2014),
 4. traktorer, mopeder, veterankjøretøy, elbil, drosje m.fl. (425 kroner i 2014).

Forløperen til dagens årsavgift ble innført i 1917 og var opprinnelig ment som et midlertidig tiltak for å skattlegge luksus. Årsavgiften er i dag først og fremst en fiskal avgift, det vil si en avgift som har som eneste formål å gi staten inntekter. Fra 2008 fikk årsavgiften også en miljøpolitisk begrunnelse ved at dieselbiler uten fabrikkmontert partikkelfilter fikk høyere årsavgift enn andre kjøretøy i avgiftgruppe 1. Differensieringen ble i første rekke innført for å redusere utslipp av partikler.

Statens inntekter fra årsavgiften utgjorde om lag 8,7 mrd. kroner i 2010.

For kjøretøy over 7500 kg gjelder vektårsavgift.

Fra 1. januar 2018 ble årsavgiften erstattet med trafikkforsikringsavgift som kreves inn av forsikringsselskapene. Den nye trafikkforsikringsavgiften følger ansvarsdekning på trafikkforsikringen og beregnes per døgn et kjøretøy er ansvarspliktig etter Bilansvarslova. Dette i motsetning til årsavgiften som ble beregnet per år.

 Referanser 

 Eksterne lenker 
 Oversikt over avgiftssatser for trafikkforsikringsavgift til staten (fra "Trafikksiden")
Tollvesenets samleside om bilavgifter 

Kategori:Norske særavgifter
Kategori:Transport i Norge